Κέλι Ρόουλαντ

Η Κελέντρια Τριν Ρόουλαντ (Kelendria Trene "Kelly" Rowland, 11 Φεβρουαρίου 1981) είναι Αμερικανίδα τραγουδίστρια της RnB, ηθοποιός και τραγουδοποιός. Η Ρόουλαντ έγινε διάσημη από το γκρουπ Destiny's Child, ένα από τα πιο επιτυχημένα RnB κοριτσίστικα γκρουπ. Το 2002 η Rowland κυκλοφόρησε το πρώτο προσωπικό της άλμπουμ με τίτλο Simply Deep το οποίο πούλησε 2.5 εκατ. αντίγραφα. Το δεύτερο κατά σειρά άλμπουμ κυκλοφόρησε το 2007 με τίτλο Miss Kelly που περιείχε τις επιτυχίες Work και Like This. To 2011 αποφάσισε να κυκλοφορήσει ένα «dance άλμπουμ», το Here I Am που περιέχει την επιτυχία Commander με τον DJ David Guetta. Το τελευταίο μέχρι τώρα κυκλοφόρησε το καλοκαίρι του 2013 με τίτλο Talk A Good Game. Η φωνή της Ρόουλαντ είναι μέτζο σοπράνο και το μουσικό της στυλ ταιριάζει στην RnB, Hip Hop, Soul, Pop και Dance.
Στις 4 Νοεμβρίου 2014, γέννησε το πρώτο της παιδί, μαζί με τον σύζυγό της Τιm Witherspoon, τον Titan.

Καριέρα

Destiny's Child 
To 1992 η Rowland έγινε μέλος στο γκρουπ Girls Tyme που είχε ιδρυθεί από τις φίλες της Beyonce και Latavia Roberson. Το γκρουπ περιείχε άλλα 4 κορίτσια. Οι Girls Tyme έπαιρναν μέρος σε πολλούς τοπικούς διαγωνισμούς στο Houston, Texas και την ίδια χρονιά πήραν μέρος στο Star Search που ήταν πολύ δημοφιλής τη δεκαετία του '80. Το γκρουπ δεν νίκησε το διαγωνισμό αλλά αυτό δεν έγινε αιτία για να τα παρατήσουν....

Ο μάνατζερ του γκρουπ και πατέρας της Beyonce έβγαλε κάποια μέλη από το γκρουπ και έτσι έγιναν τέσσερις: η Beyonce, η Kelly Rowland, η Latavia Roberson και η Letoya Luckett. To γκρουπ άλλαζε το όνομα του σε Something Fresh, Cliché, the Dolls μέχρι να φτάσουν στο Destiny's Child. Το group υπέγραψε στην Elektra Records αλλά απολύθηκαν πριν καν βγάλουν άλμπουμ. Έτσι το 1996 υπέγραψαν στην Columbia Records. Το πρώτο τραγούδι που ηχογράφησαν ήταν το ''Killing Time'' για την ταινία Men In Black. Το πρώτο τους άλμπουμ κυκλοφόρησε το 1998 με τίτλο Destiny's Child και περιείχε το νούμερο 1 χιτ No No No pt2. Το δεύτερο άλμπουμ τους κυκλοφόρησε το 1999 με τίτλο '' The Writings On The Wall''. To πρώτο single του άλμπουμ το bills bills bills έγινε η μεγαλύτερή τους επιτυχία εκείνη τη στιγμή. Το επόμενο τους single ήταν το Bug A Boo το οποίο γνώρισε κι αυτό μεγάλη επιτυχία.

Τον Δεκέμβριο της ίδιας χρονιάς τα 2 μέλη του γκρουπ Letoya Luckett και Latavia Roberson αποχώρισαν από το συγκρότημα επειδή ήταν δυσαρεστημένες με τον μάνατζερ τους. Ένα μήνα μετά, τον Ιανουάριο του 2000 κυκλοφόρησε το βίντεο του τραγουδιού Say my name με 2 άλλα κορίτσια τις Michelle Williams και Farrah Fracklin που αντικαθιστούσαν τη Latavia και τη Letoya. Η Farrah Fracklin όμως έμεινε μόνο 5 μήνες στο γκρουπ. To βίντεο του Say my name κέρδισε ένα γκράμι που ήταν το πρώτο που είχε κερδίσει το γκρουπ.

Το πρώτο τραγούδι που οι Destiny's Child ηχογράφησαν με τη Michelle ήταν το indepented women που θα βρισκόταν στο soundtrack της ταινίας Charlies Angels αλλά ήταν και το πρώτο single από το νέο τους άλμπουμ με τίτλο ''survivor''. Το single είχε μεγάλη επιτυχία όπως και τα άλλα single του άλμπουμ ''Bootilicious'', ''Survivor'' και ''Emotions''. Μετά την κυκλοφορία του άλμπουμ, αποφάσισαν να κάνουν ένα διάλειμμα και η κάθε μία να κάνει ένα σόλο άλμπουμ.

Το 2004 οι Destiny's Child επέστρεψαν με το τελευταίο τους άλμπουμ με τίτλο ''Destinys Fufilled''. To άλμπουμ περιείχε νούμερο 1 χιτς όπως τα ''Lose My Breath'', ''Soldier (ft T.I και Lil Wayne)'' και ''Cater 2 U''. Το άλμπουμ προωθήθηκε με μία περιοδεία με όνομα ''Destiny's Child... And Lovin' It''.

2002-2003: Simply Deep και ξεκίνημα σόλο καριέρας 
Το 2002 η Kelly συνεργάστηκε με τον ράπερ Nelly στο τραγούδι ''Dilemma'' το οποίο κέρδισε ένα Grammy για την καλύτερη hip hop συνεργασία και ήταν στο νούμερο 4 του Billboard 100. Το single εκείνη την χρονιά γνώρισε μεγάλη επιτυχία πιάνοντας κορυφή σε πολλά charts και ήταν η πρώτη επιτυχία της Rowland ως σόλο καλλιτέχνιδα. Το πρώτο άλμπουμ της Kelly κυκλοφόρησε στις 22 Οκτωβρίου του 2002.Οι παραγωγοί του ήταν οι Mark J. Feist, Big Bert, Rich Harrison, Brandy και Solange Knowles. To άλμπουμ βρέθηκε στη 12 θέση του Billboard 200 και την τέταρτη θέση στο R&B/Hip-Hop Albums πουλώντας την πρώτη εβδομάδα 77,000 αντίγραφα. Το άλμπουμ αυτό παραμένει το καλύτερο σε πωλήσεις άλμπουμ της Kelly καθώς έγινε και χρυσό από την Recording Industry Association of America (RIIA) αλλά και στην Αυστραλία, τον Καναδά και τη Νέα Ζηλανδία. Το άλμπουμ συνολικά έχει πουλήσει 2,5 εκατ. αντίγραφα. Τα singles του άλμπουμ είναι τα ''Stole'', ''Can't Nobody'' και ''Τrain On A Track'' τα οποία γνώρισαν επιτυχία.

2007-08: Ms Kelly και αλλαγή μάνατζερ και δισκογραφικής εταιρίας 
Τον Ιούνιο του 2007 η Rowland ξεκίνησε μία περιοδεία με τίτλο Μs Kelly Tour με σκοπό την προώθηση του επερχόμενου άλμπουμ της Ms Kelly. To άλμπουμ κυκλοφόρησε στις 3 Ιουλίου 2007. Το άλμπουμ θα ονομαζόταν ''My Story'' και προγραμματιζόταν να κυκλοφορήσει το καλοκαίρι του 2006 αλλά άλλαξε δισκογραφική εταιρεία και αναγκάστηκε να δουλέψει το άλμπουμ από την αρχή. To άλμπουμ μπήκε στην 6η θέση του Billboard 100 και πούλησε 86.000 αντίγραφα την πρώτη εβδομάδα. Στο άλμπουμ περιλαμβάνονται τα χιτ ''Like This'' και ''Work''. Toν Μάρτιο του 2008 η Rowland κυκλοφόρησε ένα μίνι άλμπουμ που αποτελούσε συνέχεια του Ms Kelly, το Ms Kelly, Diva Deluxe, το οποίο συνολικά πούλησε 1,2 εκατ. αντίγραφα συνολικά. Το 2009 συνεργάστηκε με τον DJ David Guetta στο παγκόσμιο χιτ ''When Love Takes Over'' το οποίο έφτασε στην κορυφή πολλών ευρωπαϊκών charts.

2010-12: Here I Am και X-Factor 
To 2010 η Rowland μπήκε στη φιλανθρωπική οργάνωση I Heart My Girlfriends, η οποία επικεντρώνεται στην αυτοεκτίμηση, την πρόληψη της βίας, της κοινωφελούς εργασίας, την αποχή, των αθλητισμό, τα ναρκωτικά, το αλκοόλ και την αποφυγή του καπνίσματος. Τον Ιούλιο του 2010 περιόδευσε μαζί με τους Akon, Pitbull, Sean Paul, Jay Sean και Eve στο φεστιβάλ Supafest. Τον Ιανουάριο του 2011 συμμετείχε σε άλλη μία συνεργασία με τον Nelly στο τραγούδι ''Gone'' που θεωρείται συνέχεια του χιτ ''Dilemma'' του 2002 και τον Ιούλιο συνεργάστηκε με τον Ιταλό DJ Alex Gaudino's στο τραγούδι "What a Feeling" που ήταν επιτυχημένο στη Βρετανία.

Το τρίτο στούντιο άλμπουμ της με τίτλο ''Here I Am'' κυκλοφόρησε στις 26 Ιουλίου του 2011 και είχε Dance και Electro pop ήχο. Το άλμπουμ πούλησε 77,000 αντίγραφα την πρώτη εβδομάδα και το πρώτο single από το άλμπουμ Commander βρέθηκε σε πολλά charts σε υψηλές θέσεις. Επίσης περιείχε και άλλα χιτ όπως το Motivation και το Down For Whatever. To άλμπουμ έγινε διπλά πλατινένιο και το Motivation κέρδισε βραβείο στα Soul Train Music Awards το 2011 για καλύτερο τραγούδι. Το 2011 επίσης κυκλοφόρησε ένα DVD, το ''Sexy Abs with Kelly Rowland''. Την ίδια χρονιά έγινε κριτής στο X-Factor UK μαζί με τους Louis Walsh, Gary Barlow και Tulisa Contostavlos αλλά γρήγορα αντικαταστάθηκε με τη Nicole Scherzinger. Το 2012 έπαιξε στη ρομαντική κωμωδία Think Like a Man. Toν Οκτώβριο του 2011 η Kelly Rowland κυκλοφόρησε ένα άλμπουμ - συλλογή με τίτλο Playlist: the Very Best of Kelly Rowland που περιείχε τραγούδια από τα προηγούμενα άλμπουμ.

2013- Τώρα: Talk A Good Game, επανένωση των Destiny's Child... 
Τον Ιανουάριο του 2013 οι Destiny's Child κυκλοφόρησαν ένα άλμπουμ-συλλογή με τίτλο ''Love Songs'' με τραγούδια από τα προηγούμενα άλμπουμ και ένα καινούριο τραγούδι με τίτλο ''Nuclear''. Στο άλμπουμ περιεχόταν το κομμάτι ''Heaven'' της Rowland από το άλμπουμ simply deep. Επίσης στις 3 Φεβρουαρίου οι Destiny's Child επανενώθηκαν για λίγο στο Super Bowl XLVII halftime show, που έδινε συναυλία η Beyonce και τραγούδησαν τις επιτυχίες "Bootylicious", "Independent Women" και ''Single Ladies''.

Toν Μάρτιο της ίδιας χρονιάς η Rowland ξαναπήρε τη θέση της στο The X Factor US, στον 3ο κύκλο του σόου, αντικαθιστώντας την Britney Spears. Η Rowland έκανε μία περιοδεία στο πλευρό του ράπερ ''The Dream'' με τίτλο ''Lights Out Tour'' για να προωθήσει το επερχόμενο άλμπουμ της '' Talk A Good Game''. To άλμπουμ κυκλοφόρησε στις 18 Ιουνίου του 2013 από τις δισκογραφικές εταιρίες Republic Records, Universal Music Group, Universal Motown και Universal Republic και στο άλμπουμ η Kelly επέστρεψε στις RnB της ρίζες. Το άλμπουμ πούλησε 68.000 αντίγραφα και μπήκε στην τέταρτη θέση στο Billboard, γινόμενο το 4ο top 10 άλμπουμ της. Το πρώτο single από το άλμπουμ ''Kisses Down Low'' έγινε χρυσό από την RIIA καθώς πούλησε 500.000 αντίγραφα και το δεύτερο sngle ''Dirty Laudry'' απέσπασε την προσοχή του κόσμου και κυρίως των κριτικών λόγω των στίχων του.

Τον Δεκέμβριο του 2013 η Rowland συμμετείχε σε 2 βίντεο κλιπ από το νέο άλμπουμ της Beyonce τα ''Grown Woman'' και ''Superpower''. Από τον Μάρτιο του 2014 η Rowland άρχισε να δουλεύει σε καινούριο άλμπουμ εκτός της δισκογραφικής της εταιρίας και όπως δηλώνει η ίδια το άλμπουμ αυτό είναι μία καινούρια μουσική αρχή για την καριέρα της.

Άλμπουμ 
 Simply deep- 2002
 Ms Kelly- 2007
 Here I Am- 2011
 Talk A Good Game- 2013

Singles 
 Stole (2002)
 Can't Nobody (2002)
 Train On A Track (2003)
 Like This (2007)
 Work (2007)
 Guetto (2007)
 Daylight (2007)
 Rose Colored Glass (2010)
 Forever And A Day (2010)
 Keep It Between Us (2010)
 Commander (2011)
 Lay On Me (2011)
 I.C.E (20110
 Down Of Whatever (2011)
 Motivation (2011)
 Kisses Down Low (2013)
 Dirty Laudry (2013)

Διακρίσεις 
Σε όλη της την καριέρα πούλησε 25 εκατομμύρια άλμπουμ ως σόλο καλλιτέχνις και 70 εκατομμύρια άλμπουμ με τις Dwstiny's Child, έχει κερδίσει 4 Γκράμι, ένα Billboard Music Award και ένα Soul Train Music Award.

Εξωτερικοί σύνδεσμοι 

Βραβευμένοι με Γκράμι
Αμερικανίδες ηθοποιοί κινηματογράφου
Αφροαμερικανοί φεμινιστές
Αμερικανοί φεμινιστές
Αμερικανίδες τραγουδίστριες